पाएं अपने शहर की ताज़ा ख़बरें और फ्री ई-पेपरडाउनलोड करें
निगम की सीमा में संपत्तियों का पता लगाने के लिए फरवरी से घर-घर जाकर शुरू कराए जीआईएस सर्वे पर फिलहाल रोक लगा दी है। संक्रमण के खतरे से डरे मकान मालिक किसी भी अनजान को घर में प्रवेश नहीं दे रहे हैं। इससे सर्वे में अड़चन आ रही थी। अपर आयुक्त कल्याणी पांडेय के अनुसार संपत्ति कर मद में निगम की आय बढ़ाने के लिए 15 फरवरी से वार्ड 44 से सर्वे शुरू हुआ था।
1600 घरों का सर्वे हो चुका था। कोरोना की वजह से फिलहाल सर्वे रोकना पड़ा है, क्योंकि संक्रमण का खतरा है। अब तक हुए सर्वे का आकलन कर रिपोर्ट बनाने के निर्देश जीआईएस टीम को दिए हैं। शहर में करीब 1 लाख 33 हजार संपत्ति से निगम को 27 करोड रुपए का संपत्ति कर मिल रहा है। निगम का लक्ष्य इसे 45 करोड़ तक ले जाने का है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn